Yihunlish Delelecha

Yihunlish Delelecha tí a bí ní ọjọ́ kejìlélógún oṣu kẹwàá, ọdún 1981 jẹ́ ọmọbìnrin tó ń kópa nínú eré-ìdárayá ti eré-sísá, ní orílẹ̀-èdè Ethiópíà. Arábìnrin náà kópa nínú ìdíje àgbáyé ti eré-sísá tó sì gba àmì-ẹ̀yẹ ti silver fún ilẹ̀ Ethiopia.
Àṣeyọrí
Ní ọdún 1998, Delelecha kópa nínú ìdíje ti IAAF tó wáyé ní ìlú Marrakesh, ní orílẹ̀-èdè Morocco, níbi tó ti ṣojú fún ilẹ̀ Ethiopia. Ní ọdún 2011, Delelecha kópa nínú Marathon ti Grandma tó sì gbé ipò àkọ́kọ́ láàárín wákàtí 02:30:39. Ní ọdún 2012, Delelecha kópa nínú Marathon ti Houston tó sì gbé ipò kẹta. Ní ọdún 2012, Delelecha kópa nínú eré tó wáyé ní Washington D.C. tó sì gbé ipò kẹta láàárín wákàtí 54:33. Ní ọdún 2012, arábìnrin náà kópa nínù ìdajì Marathon ti Pittsburgh tó sì gbé ipò kẹrin. Àsìkò tí Delelecha lò ni 2:35:36. Ní ọdún 2012, Yihunlish kópa nínú ìdajì Marathon ti Philadelphia tó sì gbé ipò kẹrin. Ní ọdún 2013, Delelecha kópa nínú eré ti Pittsburgh tó sì parí pẹ̀lú ipò kẹta.

Àwọn ìtọ́kasí